**Zverejnenie zámeru na prenájom nehnuteľného majetku vo vlastníctve Mestskej časti Bratislava-Ružinov, zvereného do správy Materskej školy Stálicová č. 2 v Bratislave**

**Mestská časť Bratislava-Ružinov – správca Materská škola Stálicová 2 v Bratislave v súlade s §9a ods. 9 písm. c) zákona č. 138/1991 Z.z. o majetku obcí v znení neskorších predpisov**

 **z v e r e j ň u j e**

**zámer prenajať nehnuteľný majetok obce ako prípad hodný osobitného zreteľa**, a to konkrétne *nebytových priestorov o výmere 205,20 m2 - časť bývalých jasieľ – blok B* *vo vlastníctve mestskej časti Bratislava-Ružinov, zverené do správy Materskej škole Stálicová 2 Bratislava*, *nachádzajúce sa v budove so súpisným číslo 3254 v Bratislave, na ulici Stálicová, číslo vchodu 2, druh stavby: Iná budova, materská škola,*  postavená na pozemkoch parcely registra „C“ parcela č. 15669/14 a parcela č. 15669/13, k.ú. Ružinov, vedená na LV č. 4405, obec: BA-m.č. Ružinov, okres: Bratislava II, do nájmu: Súkromná materská škola – Veselý úľ, so sídlom: Stálicová 2, 821 02 Bratislava, IČO: 30 865 166, a to na dobu určitú za účelom prevádzkovania Súkromnej materskej školy, využívania priestorov na poskytovanie sociálnych služieb, vykonávanie sociálnej prevencie, terapie, logopédie, rehabilitácie, poskytovanie poradenských služieb a komplexnej špeciálnopedagogickej a psychologickej diagnostiky a poskytovanie výkonu ďalších činností podľa zriaďovacej listiny .

Osobitný zreteľ spočíva v tom, že Súkromná materská škola (ďalej len „SMŠ“) funguje ako plne organizovaná materská škola, ktorá sa snaží vytvárať podnetné prostredie s využitím inklúzie intaktných detí spoločne s deťmi so zdravotným znevýhodnením (so zmyslovým postihnutím - sluchovo alebo zrakovo; s telesným alebo mentálnym postihnutím, s narušenou komunikačnou schopnosťou; s poruchou pozornosti a aktivity, s poruchami autistického spektra; s downovým syndrómom).

Predmetná SMŠ je zaradená do Siete škôl a školských zariadení SR Ministerstva školstva, vedy, výskumu a športu SR od 01. 09. 2008. Toto zariadenie poskytuje komplexnú výchovno-vzdelávaciu, preventívnu, logopedickú a špeciálnopedagogickú činnosť pre deti vo veku od 2,5 roka do 6 rokov, t.j. je naplnený plnohodnotne verejnoprospešný účel nielen vo vzťahu k našim deťom, ale aj ich rodičom a rodinám.

Ide o jediné zariadenie tohto typu pôsobiace v rámci katastrálneho územia mestskej časti Bratislava-Ružinov. Deti so zdravotným znevýhodnením získavajú vysoko podnetné, stimulačné prostredie na dosiahnutie ich najvyššieho možného potenciálu.

Materiál s návrhom na schválenie nájmu nebytových priestorov v budove Materskej školy Stálicová 2 v Bratislave ako prípad hodný osobitného zreteľa, bude predložený na schválenie Miestnemu zastupiteľstvu mestskej časti Bratislava-Ružinov, ktorého zasadnutie sa bude konať 18.05.2021.

Zverejnenie predmetného zámeru bude vrátane dňa konania Miestneho zastupiteľstva mestskej časti Bratislava-Ružinov.

Bratislava, 20.04.2021